**Feladatleírás**

A következő feladatban az 1956-os forradalommal kapcsolatos weboldalt kell tovább fejleszteni a feladatleírás és a minta szerint! A feladat kettő weboldalból áll. Ahol a feladat másként nem kéri, a formázási beállításokat az egyeni.css stílusállományban végezze el úgy, hogy az új szelektorokat az állomány végén helyezze el.

A mintaképeket mintaOldalak mappában találja!

**1. Feladat – HMTL Szerkezet (6 pont)**

1.1. Az oldalakhoz csatolja hozzá a CSS mappában lévő összes stílus fájlt! (1)

1.2. Az ’egyeni.css’ már el van készítve, ezt is csatolja a dokumentumhoz! (1)

1.3. Az oldalhoz csatolja hozzá a JS mappában lévő összes javascript fájlt! (1)

1.4. Az oldalak nyelvének határozza meg a magyart. (1)

1.5. Az oldalak karakterkódolását úgy állítsa be, hogy a magyar karakterek is megjelenjenek. (1)

1.6. Az index.html oldal címe legyen ’ 1956. október 23. | Kezdőlap’, a forradalom\_oroksege.html oldal címe legyen 1956. október 23. | Örökség’. (1)

**2. Feladat – Mindkét oldal (8 pont)**

2.1. Az oldal tetején készítsen a mintának megfelelő menüt, a menüben lévő hivatkozások egymás mellett jelenjenek meg, a menüpontok az alábbiak legyenek: (2)

* Kezdőlap
* A Forradalom Kirobbanása
* Követelések
* Pesti Srácok
* Az Emlékezés
* Kapcsolat

2.2. A menüpontokat alakítsa hurokhivatkozássá, melyre kattintva az oldal megfelelő részére kerülünk! (2)

2.3. Az oldal főcíme legyen legnagyobb szintű címsor, használja a ’display-1’-es bootstrapes osztályszelektort, illetve a ’gradient\_piros\_feher\_zold’ azonosítót! (1)

2.4. Az oldal lábléce is mindkét oldalon azonos. Az ide tartozó szövegrészt vegye ki a komment blokkból, ezután írja át a saját adataira és a vizsga napjára, ezután HTML tagek segítségével tegye a mintának megfelelően félkövérré, illetve dőltté; a jobbra és balra igazítást pedig bootstrap osztályszelektorokkal valósítsa meg! A kezdőlapon szereplő láblécet másolja át a második oldalra, ezt a mintán nem látja! (3)

**3. Feladat – Kezdőlap oldal (11 pont)**

3.1. A kezdőlap első blokkjában egy alert helyezkedik el, ennek a tartalmát kommentelve találja. Az ’ide’ szóra kattintva éri el a ’forradalom\_oroksege.html’ oldalt. (2)

3.2. A következő blokkban általános információkat talál kommentelve. Ezeket szintén vegye ki kommentből, helyezze el egy bekezdésben, amihez a ’sorkizart’ osztályszelektort használja! (2)

3.3. A ’ Forradalom Eseményei’ részben jelenleg kettő kép található 50-50% arányban. A kommentelt rész segítségével készítsen egy harmadik részt; a többi attribútumot a korábbi két kép tulajdonságai alapján állítsa be! Mobil nézetben egymás alatt jelenjenek meg a blokkok, sm kijelzőn egymás mellett egyenlő arányban! Mind a három képnél használja az ’img-fluid’ és ’w-100’ osztályszelektorokat; a bekezdésekhez pedig rendelje a ’sorkizart’ osztályszelektort mindhárom esetben! (4)

3.4. ’Az Emlékezés’ részben lévő szöveget alakítsa sorszám nélküli listává, ehhez használja a ’list-group’ és ’list-group-item’ bootstrapes osztályszelektorokat! (3)

**4. Feladat – Második oldalra vonatkozó feladatrészek (6 pont)**

4.1. A mintában Az 1956-os Forradalom Öröksége’ alcím alatt egy táblázatot talál. Ennek a forrását kommentelve találja meg. A mintának megfelelően hozzon létre egy két oszlopból álló 11 soros táblázatot! Használja a ’table’ és a ’table-bordered’ bootstrapes osztályszelektorokat a táblázat formázásához! (3)

4.2. A táblázat mellett egy képet talál a Forradalom örökségével kapcsolatban. A képet neve: ’ 004\_Az 1956-os Forradalom Öröksége.jpg’; használja a ’rounded’ és ’w-100’ bootstrapes osztályszelektorokat! (1)

4.3. Állítsa be a táblázatot és képet tartalmazó cellákat úgy, hogy mobilon egymás alatt jelenjenek meg, sm tipusú kijelzőkön szintén egymás alatt jelenjenek meg, md kijelzőn 6-6 arányban, lg kijelzőn pedig 9-3 arányban! (2)

**5. Feladat – Stíluslap beállítások (8 pont)**

5.1. Használja az alábbi beállításokat a HTML szelektorra: ’overflow: -moz-scrollbars-vertical; verflow-y: scroll;’! (1)

5.2. Az egész oldal hátterét egy színátmenet alkotja, az alábbi tulajdonságokat állítsa be: ’background: linear-gradient(white, green, red); background-size: cover;’! (2)

5.3. Állítsa be a sor (row) osztályszelektorhoz, hogy a háttere ’#FFF’ színű legyen! (1)

5.4. Állítsa be, hogy a h1, h2, h3, h4, h5, h6, a és p tagek betűszíne ’black’ legyen! (2)

5.5. Hozzon létre egy osztályszelektort ’sorkizart’ névvel, állítsa be a sorkizárt CSS tulajdonságot! (2)

**6. Feladat – Ellenőrzés, Validálás (2 pont)**

6.1. A kettő HTML oldalt validálja a https://validator.w3.org/ oldalon! Az eredményről készítsen pillanatképeket, amelyeket mentsen el index\_validalas és forradalom\_oroksege\_validalas néven! (1)

6.2. Az 'egyeni.css' stíluslapot ellenőrizze a https://jigsaw.w3.org/css-validator/ oldalon. Az eredményről készítsen pillanatképet és mentse el egyeni\_validalas néven. (1)